CELEX: 62008CA0254
Language: el
Date: 2009-07-16 00:00:00
Title: Υπόθεση C-254/08: Απόφαση του Δικαστηρίου (δεύτερο τμήμα) της 16ης Ιουλίου 2009 (αίτηση του Tribunale Amministrativo Regionale della Campania, Ιταλία, για την έκδοση προδικαστικής αποφάσεως) — Futura Immobiliare srl Hotel Futura, Meeting Hotel, Hotel Blanc, Hotel Clyton, Business srl κατά Comune di Casoria (Αίτηση εκδόσεως προδικαστικής αποφάσεως — Οδηγία 2006/12/ΕΚ — Άρθρο 15, στοιχείο α' — Μη κατανομή του κόστους για τη διάθεση των στερεών αποβλήτων ανάλογα με την πραγματική παραγωγή αυτών — Συμβιβάζεται με την αρχή ο ρυπαίνων πληρώνει )

12.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/13
            
         Απόφαση του Δικαστηρίου (δεύτερο τμήμα) της 16ης Ιουλίου 2009 (αίτηση του Tribunale Amministrativo Regionale della Campania, Ιταλία, για την έκδοση προδικαστικής αποφάσεως) — Futura Immobiliare srl Hotel Futura, Meeting Hotel, Hotel Blanc, Hotel Clyton, Business srl κατά Comune di Casoria
   (Υπόθεση C-254/08) (1)
   
   (Αίτηση εκδόσεως προδικαστικής αποφάσεως - Οδηγία 2006/12/ΕΚ - Άρθρο 15, στοιχείο α' - Μη κατανομή του κόστους για τη διάθεση των στερεών αποβλήτων ανάλογα με την πραγματική παραγωγή αυτών - Συμβιβάζεται με την αρχή «ο ρυπαίνων πληρώνει»)
   2009/C 220/21
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale della Campania
   
      Διάδικοι στην υπόθεση της κύριας δίκης
   
   Futura Immobiliare srl Hotel Futura, Meeting Hotel, Hotel Blanc, Hotel Clyton, Business srl
   
      κατά
   
   Comune di Casoria
   
      παρισταμένης της: Azienda Speciale Igiene Ambientale (ASIA) SpA
   
      Αντικείμενο
   
   Αίτηση εκδόσεως προδικαστικής αποφάσεως — Tribunale Amministrativo Regionale della Campania — Ερμηνεία του άρθρου 15 της οδηγίας 75/442/EOK του Συμβουλίου, της 15ης Ιουλίου 1975, περί των στερεών αποβλήτων (ΕΕ ειδ. έκδ. 15/001, σ. 86) — Εθνική ρύθμιση που δεν κατανέμει τις δαπάνες διάθεσης των αποβλήτων σε συνάρτηση με την παραγωγή ή την κατοχή των αποβλήτων με σκοπό την παράδοσή τους σε φορέα περισυλλογής ή σε επιχείρηση διαθέσεως — Συμβατό με την αρχή «ο ρυπαίνων πληρώνει»
   
      Διατακτικό
   
   Το άρθρο 15, στοιχείο α', της οδηγίας 2006/12/ΕΚ του Ευρωπαϊκού Κοινοβουλίου και του Συμβουλίου, της 5ης Απριλίου 2006, περί των στερεών αποβλήτων, έχει την έννοια ότι, στο παρόν στάδιο εξελίξεως του κοινοτικού δικαίου, αυτό δεν απαγορεύει εθνική ρύθμιση που προβλέπει για τη χρηματοδότηση υπηρεσίας διαχειρίσεως και διαθέσεως των αστικών αποβλήτων φόρο ο οποίος υπολογίζεται με βάση την εκτίμηση του όγκου αποβλήτων που παράγουν οι χρήστες της υπηρεσίας αυτής και όχι με βάση την ποσότητα αποβλήτων που αυτοί πράγματι παρήγαγαν και παρέδωσαν.
   Πάντως, στο αιτούν δικαστήριο απόκειται να ελέγξει, βάσει των πραγματικών και νομικών στοιχείων που διαθέτει, αν ο επίμαχος στο πλαίσιο της κύριας δίκης φόρος για τη διάθεση των εσωτερικών αστικών στερεών αποβλήτων έχει ως αποτέλεσμα να καταλογίζεται σε ορισμένους κατόχους, εν προκειμένω στις ξενοδοχειακές επιχειρήσεις, προδήλως δυσανάλογο κόστος σε σχέση με τον όγκο ή το είδος των αποβλήτων που μπορούν να παράγουν.
   
      (1)  ΕΕ C 209 της 15.8.2008.